rejauldu/bengali-wikipedia huggingface dataset:
তৌহিদউল্লাহ (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"; তারিখ: ১৬-০৫-২০১১   জন্ম ও শিক্ষাজীবন  তৌহিদউল্লাহর বাড়ি কুমিল্লার চৌদ্দগ্রাম উপজেলার জগন্নাথ ইউনিয়নের কাঠকড়া গ্রামে। তার বাবার নাম আবদুল মান্নান ভূঁইয়া এবং মায়ের নাম আয়েশা খাতুন। তার স্ত্রীর নাম কূলসূমবেগম দ ম্পতির দুই মেয়ে ফাতেমা, জুুুলেখা।  কর্মজীবন ১৯৭১ সালে ৬ ইস্ট বেঙ্গল রেজিমেন্টে কর্মরত ছিলেন তৌহিদউল্লাহ। তখন এই রেজিমেন্টের অবস্থান ছিল পাকিস্তানের পেশোয়ারে। তিনি ছুটিতে ছিলেন।   মুক্তিযুদ্ধে অবদান  ১৯৭১ সালের ৭ বা ৮ নভেম্বর। ফেনী জেলার বিলোনিয়া এলাকার অনেক স্থানে ছিল পাকিস্তানিদের মজবুত প্রতিরক্ষা। ৩১ অক্টোবর থেকে ওই এলাকায় বৃষ্টি হচ্ছিল। কয়েক দিন মুষলধারে বৃষ্টি হয়। এর মধ্যে যুদ্ধও চলছিল। সেদিনও টিপটিপ বৃষ্টির মধ্যেই সন্ধ্যার পর চিথলিয়ার কাছে মুহুরী নদীর পশ্চিমে ধানীকুণ্ডের দক্ষিণে তৌদিউল্লাহসহ ২০ জনের একটি দল রেকি করতে যান। তার হাতে ছিল এলএমজি। তাঁদের উদ্দেশ্য ছিল শত্রুর অবস্থান ও শক্তি সম্পর্কে তথ্য সংগ্রহ করা। দুর্ভাগ্যবশত তারা শত্রুর অ্যামবুশে পড়ে যান। পরে তাঁদের কোম্পানি কমান্ডার লেফটেন্যান্ট ইনাম-উজ-জামান খবর পেয়ে মুক্তিযোদ্ধাদের বড় একটি দল সেখানে পাঠান। তারা পাকিস্তানিদের পাল্টা আক্রমণ করে। মুক্তিযোদ্ধাদের পাল্টা আক্রমণে পাকিস্তানিরা পিছু হটতে বাধ্য হয়। অন্ধকারে হঠাৎ একসঙ্গে অনেক অস্ত্রের গর্জন শুরু হয়। ঝাঁকে ঝাঁকে গুলি। আচমকা আক্রমণে মুক্তিযোদ্ধারা সবাই অপ্রস্তুত। তৌহিদউল্লাহ একেবারে শত্রুর নাগালের মধ্যে। পজিশন নেওয়ার আগেই কয়েকটি গুলি এসে বিদ্ধ হলো তার পায়ে। নিমেষে তার শরীর যন্ত্রণায় কুঁকড়ে গেল। চোখের সামনে সহযোদ্ধা আজিজ গুলিবিদ্ধ হয়ে শহীদ হলেন। আহত হলেন আরও কয়েক সহযোদ্ধা। রক্তে ভেসে গেল জায়গাটা। রুদ্ধশ্বাস এক অবস্থা। ভাবনা-প্রস্তুতির সময় নেই। সহযোদ্ধা কেউ কেউ পাল্টা আক্রমণের চেষ্টা করলেন। তৌহিদউল্লাহও প্রাণপণে চেষ্টা করলেন; কিন্তু পারলেন না। বিশৃঙ্খল হয়ে পড়েছে তাঁদের গোটা দল। এমন অবস্থায় পশ্চাদপসরণ ছাড়া তাঁদের সামনে আর কোনো বিকল্প থাকল না। তৌহিদউল্লাহ মুক্তিবাহিনীর একজন সাহসী যোদ্ধা ছিলেন। তিনি ২ নম্বর সেক্টরের রাজনগর সাবসেক্টর এলাকার অন্তর্গত ফুলগাজী, মুন্সিরহাট, বন্ধুরহাটসহ আরও কয়েক স্থানে যুদ্ধ করেন। ২১ জুন পর্যন্ত বিলোনিয়া মুক্ত ছিল। সে সময় তিনি ফেনীর দক্ষিণে একটি ডিফেন্সে ছিলেন। ২১ জুন তিনটি হেলিকপ্টার এসে তাঁদের অবস্থানের ৫০০ গজ দূরে নামে। তারা তখন ভেবেছিলেন, হেলিকপ্টারগুলো মুক্তিবাহিনীর। আসলে সেগুলো ছিল শত্রুর হেলিকপ্টার। যখন হেলিকপ্টার থেকে পাকিস্তানি সেনা নামতে থাকে, তখন তাঁদের ভুল ভাঙে। তৌহিদউল্লাহ তার এলএমজি দিয়ে হেলিকপ্টার লক্ষ্য করে ব্রাশফায়ার করেন। কিন্তু তার আগেই হেলিকপ্টার অনেক ওপরে উঠে যায়। সেদিন সেখানে দুই পক্ষে ব্যাপক গোলাগুলি হয়।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:বীর বিক্রম
দি উসোস হলো একটি পেশাদার কুস্তি দল। যা দুই যমজ ভাই জেই উসো এবং জিমি উসোর সমন্বয়ে গঠিত। (জন্ম: আগস্ট ২২, ১৯৮৫)। তারা বর্তমানে ডাব্লিউডাব্লিউই র সাথে সংযুক্ত রয়েছেন। বর্তমানে জেই উসো ডাব্লিউডাব্লিউই র এবং জিমি উসো ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তারা তিনবারের বারের ডাব্লিউডাব্লিউই র ট্যাগ টিম চ্যাম্পিয়ন এবং পাঁচবারের ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন ছিলেন। তারা 622 দিনে WWE ইতিহাসে দীর্ঘতম পুরুষ ট্যাগ টিম চ্যাম্পিয়নশিপের রাজত্বের রেকর্ড গড়েন। তারা সামোয়ান কুস্তিগীরদের বিখ্যাত আনোয়াই পরিবারের সদস্য। ডাব্লিউডাব্লিউই  সামারস্ল্যাম ২০২৩ এ দি উসোস এর ভাঙন ঘটে।  তথ্যসূত্র  বহিঃসংযোগ               বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:যমজ ক্রীড়াবিদ বিষয়শ্রেণী:ডাব্লিউডাব্লিউইর দল বিষয়শ্রেণী:ক্যালিফোর্নিয়ার পেশাদার কুস্তিগির
তাসমানীয় র‍্যাভেন (দ্বিপদ নাম: করভাস তাসমানিকাস), ফরেস্ট র‍্যাভেন নামেও পরিচিত, করভিডি পরিবারের প্যাসারিন ধরনের পাখি যাদের আদিনিবাস তাসমানিয়া এবং ভিক্টোরিয়ার দক্ষিণাঞ্চলের কিছু এলাকা যেমন উইলসন প্রোমোন্টরি এবং পোর্টল্যান্ড। এদেরকে ডরিগো এবং আরমেডিলো সহ নিউ সাউথ ওয়েলসের অনেক অংশে দেখতে পাওয়া যায়।   নামকরণ  ১৭৮১ সালে জন লোথাম দক্ষিণ সাগরের ফ্রেন্ডলি আইলে প্রাপ্ত পাখিকে সাউথ সিজ রাভেন নামে উল্লেখ করলেও এদের কোন দ্বিপদ নামকরণ করেননি। ১৭৭৭ সালে জেমস কুকের তৃতীয় অভিযাত্রার সফরসঙ্গী সার্জন উইলিয়াম এন্ডারসনের সংগৃহীত টোংগা পাখির (বর্তমানে তাসমানীয় র‍্যাভেন নামে পরিচিত) সাথে মিলে যায়। এন্ডারসন অনেক পাখির নমুনা সংগ্রহ করেন কিন্তু ঘরে ফেরার আগেই ১৭৭৮ সালে টিউবারকুলোসিসে মারা যান। জার্মান প্রকৃতিবিদ জোহান ফ্রেডরিখ গ্যামলিন এই পাখির বৈজ্ঞানিক নামকরণ করেন।   বর্ণনা  এরা সব থেকে বড় অস্ট্রেলিয়ান করভিড। প্রাপ্তবয়স্ক তাসমানীয় র‍্যাভেন ৫০-৫৩ সে.মি. লম্বা, ডানার বিস্তৃতি ৯১-১১৩ সেমি এবং ওজন ৬৫০ গ্রামের কাছাকাছি। এদের দেহের পালক কালো। ডানা লম্বা এবং প্রশস্ত। এদের মুখ এবং জিহভা উভয়ই কালো। পা সুদৃঢ় এবং শক্তিশালী।   আবাস্থল  তাসমানীয় র‍্যাভেন তাসমানিয়ার বিভিন্ন রকম পরিবেশে বাসা বাঁধে যেমন ঘন জঙ্গল, খোলা জঙ্গল, পর্বতে, উপকূলীয় এলাকায়, কৃষিজমিতে, শহরের অলি গলির ফাঁক ফোকরে।   তথ্যসূত্র    বহিঃসংযোগ       বিষয়শ্রেণী:কাক বিষয়শ্রেণী:অস্ট্রেলিয়ার স্থানীয় পাখি বিষয়শ্রেণী:১৯১২-এ বর্ণিত পাখি বিষয়শ্রেণী:কর্ভাস
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  ~ যুদ্ধমন্ত্রী আলাপ ১৪:১৪, ৯ সেপ্টেম্বর ২০১৯ (ইউটিসি) এন কে মণ্ডল(কবি)   – (অপসারণের প্রস্তাবনা দেখুনলগ দেখুন) () ব্যক্তিগত তথ্য দিয়ে বিজ্ঞাপন Skh sourav halder (আলাপ) ১২:০৯, ৯ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ইপিজেড বাংলাদেশের চট্টগ্রাম জেলার একটি মেট্রোপলিটন থানা। চট্টগ্রাম সিটি কর্পোরেশনের আওতাধীন এই থানাটি চট্টগ্রাম রপ্তানি প্রক্রিয়াকরণ অঞ্চল, চট্টগ্রাম বন্দর ও বেশকিছু শিক্ষা প্রতিষ্ঠানের কারণে বিখ্যাত।   আয়তন  ইপিজেড থানার মোট আয়তন ৯.৮২ বর্গ কিলোমিটার।   প্রতিষ্ঠাকাল  ২০১৩ সালের ৩০ মে বন্দর ও পতেঙ্গা থানা থেকে কিছু অংশ নিয়ে ইপিজেড থানা গঠন করা হয়।   জনসংখ্যা  প্রতিষ্ঠাকালীন সময়ের তথ্য অনুসারে ইপিজেড থানার আওতাধীন এলাকার লোকসংখ্যা প্রায় সাড়ে ৩ লাখ।  অবস্থান ও সীমানা  চট্টগ্রাম সিটি কর্পোরেশনের দক্ষিণ-পশ্চিমাংশে ইপিজেড থানার অবস্থান। এর উত্তরে বন্দর থানা, পূর্বে কর্ণফুলী নদী ও কর্ণফুলী থানা এবং দক্ষিণে ও পশ্চিমে পতেঙ্গা থানা অবস্থিত।   প্রশাসনিক এলাকা  ইপিজেড থানার আওতাধীন চট্টগ্রাম সিটি কর্পোরেশনের এলাকাসমূহ হল:  ৩৯নং দক্ষিণ হালিশহর ওয়ার্ডের পূর্বাংশ  ৪০নং উত্তর পতেঙ্গা ওয়ার্ডের পূর্বাংশ   সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৮৮ চট্টগ্রাম-১১চট্টগ্রাম সিটি কর্পোরেশনের ২৭নং দক্ষিণ আগ্রাবাদ, ২৮নং পাঠানটুলী, ২৯নং পশ্চিম মাদারবাড়ী, ৩০নং পূর্ব মাদারবাড়ী, ৩৬নং গোসাইলডাঙ্গা, ৩৭নং উত্তর মধ্য হালিশহর, ৩৮নং দক্ষিণ মধ্য হালিশহর, ৩৯নং দক্ষিণ হালিশহর, ৪০নং উত্তর পতেঙ্গা ও ৪১নং দক্ষিণ পতেঙ্গা ওয়ার্ডএম আবদুল লতিফবাংলাদেশ আওয়ামী লীগ   গুরুত্বপূর্ণ স্থাপনা   চট্টগ্রাম ইপিজেড   আরও দেখুন   চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের থানা বিষয়শ্রেণী:চট্টগ্রাম জেলার থানা
বাংলাদেশ ফার্মাসিউটিক্যাল সোসাইটি হ‌লো বাংলা‌দে‌শের ফার্মাসিস্টদের জাতীয় পেশাগত স‌মি‌তি। হাসান কাউসার এ স‌মি‌তির সাধারণ সম্পাদক।  ই‌তিহাস ১৯৭২ সা‌লে বাংলা‌দে‌শের ঔষধ প্রস্ত্ততকারী এবং ফার্মাসিস্টগণ এই স‌মি‌তি প্রতিষ্ঠা ক‌রেন। এ স‌মি‌তির প্রধান কার্যালয় ঢাকায় অব‌স্থিত। বাংলা‌দে‌শের ঔষধ শি‌ল্পের উন্নয়ন এবং জাতীয় স্বাস্থ্যনীতিতে কার্যত এবং অর্থবহুল কিছু নিয়মনীতি প্রয়োগ করাই এই সম‌িতির মূল লক্ষ।  কার্যক্রম এই স‌মি‌তি তার ল‌ক্ষে বি‌ভিন্ন গুরেুত্বপূর্ণ কাজ ত‌রে থা‌কে। যেমন, এ স‌মি‌তি ঔষধ শিল্পের সাধারণ উন্নয়নের পাশাপাশি বিভিন্ন সমস্যার সমাধান করে। এছাড়াও ঔষধ প্রস্ত্ততকরণে উন্নয়নমূলক গবেষণায় উৎসাহ ‌দেয়। এই বাংলাদেশে ফার্মেসি পেশায় নিয়োজিত ব্যক্তিদের প্রশিক্ষণ দেয় এবং পেশাগত নৈপুণ্যতা অর্জন তর‌তে সাহায‌্য ক‌রে।  স‌মি‌তির তত্ত্বাবধানে পরীক্ষা পরিচালনা করা হয়। সে‌ক্ষেরত্র যোগ্য প্রার্থীদের এই স‌মি‌তির পক্ষ থে‌কে সার্টিফিকেট ও ডিপ্লোমা প্রদান করা হয়। এ স‌মি‌তি প্রয়োজন অনুযায়ী ফার্মেসি আইনের পরিবর্তন ও পরিবর্ধন ক‌রে থা‌কে। ঔষধ প্রস্ত্ততকারী প্রতিষ্ঠানের উন্নয়নের ল‌ক্ষে মাঠপর্যায়ে গবেষণা, কনফারেন্স, সিম্পোজিয়াম, সেমিনার ইত্যাদির আয়ো‌জন করা হয়। জার্নাল, বই, ম্যাগাজিন, ডকুমেন্ট ইত্যাদি প্রকাশ করে এ স‌মি‌তি। বাংলাদেশ ফার্মাসিউটিক্যাল সোসাইটি এই স‌মি‌তির প্রকা‌শিত পত্রিকা। এগু‌লো ছাড়াও এ স‌মি‌তি ফার্মেসি সংক্রান্ত গবেষণার জন্য রিসার্চ ফেলোশিপ, সহায়ক অনুদান, বৃত্তি, পুরস্কার ইত্যাদি প্রদান করা এবং বিভিন্ন ঔষধের মান যাচাই‌য়ের জন্য প্রয়োজনীয় গবেষণাগার স্থাপন করাও এ স‌মি‌তির কার্যক্রমের ম‌ধ্যে পড়ে।  এ সম‌ি‌তি আন্তর্জা‌তিক ফার্মাসিউটিক্যাল সংঘ এবং কমনওয়েলথ ফার্মাসিউটিক্যাল সংস্থার সা‌থে জ‌ড়িত।  আরও দেখুন বাংলাদেশের ঔষধ শিল্প বাংলাদেশ উদ্ভিদবিজ্ঞান সমিতি বাংলাদেশ রসায়ন সমিতি সালমান এফ রহমান বেক্সিমকো ফার্মাসিউটিক্যালস  তথ‌্য সূত্র  বহিঃসংযোগ  বিষয়শ্রেণী:১৯৭২-এর বাংলাদেশী স্থাপনা বিষয়শ্রেণী:ঢাকা ভিত্তিক প্রতিষ্ঠান বিষয়শ্রেণী:ফার্মেসি সম্পর্কিত পেশাজীবীদের প্রতিষ্ঠান বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের বিদ্বৎসমাজ
হাপা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো হাপা শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷   ইতিহাস  রাজ্যটি ১৩ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৯২২ খ্রিস্টাব্দের জনগণনা অনুসারে এর জনসংখ্যা ছিলো ৮৭১ জন৷ রাজ্যটির রাজভাতার পরিমাণ ছিলো ৩,২৪৫ ভারতীয় মুদ্রাPrincely States of India ১৯৪৭ খ্রিস্টাব্দে ভারতের স্বাধীনতা লাভের পর হাপাজ্ঞ রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।  শাসকবর্গ হাপা দেশীয় রাজ্যের শাসকগণ পারমার রাজবংশীয় রাজপুত এবং তারা ঠাকুর সাহেব উপাধিতে ভূষিত হতেন৷  মাধোসিংজী  বখতসিংজী  ১৯৩১ - ১৯৪৮ : হিম্মতসিংজী বখতসিংজী  লখদিরাজসিংজী হিম্মতসিংজী  মহীপালসিংজী লখদিরাজসিংজী  তথ্যসূত্র  বিষয়শ্রেণী:গুজরাতের ইতিহাস বিষয়শ্রেণী:গুজরাতের দেশীয় রাজ্য
তোসকানা (, ) মধ্য ইতালির একটি প্রশাসনিক অঞ্চল। এর আয়তন প্রায় ২৩,০০০ বর্গ কিলোমিটার (৮,৯০০ বর্গ মাইল) এবং এ অঞ্চলে প্রায় ৩৮ লক্ষ বাসিন্দা রয়েছে (২০১৩ সালের তথ্য অনুযায়ী)। ফ্লোরেন্স এর আঞ্চলিক রাজধানী।  ব্যুৎপত্তি  ইতিহাস  প্রাক-আধুনিক যুগ  প্রশাসনিক কার্যক্রম  পরিবেশ ও প্রকৃতি  শিক্ষাব্যাবস্থা  জলবায়ু  সংস্কৃতি  যোগাযোগব্যাবস্থা  অর্থনৈতিক গুরুত্ব  অন্যান্য  তথ্যসূত্র  বিষয়শ্রেণী:ইতালির প্রশাসনিক অঞ্চল
পঞ্চক্রোশী উল্লাপাড়া উপজেলায় অবস্থিত একটি ইউনিয়ন।   অবস্থান  পঞ্চক্রোশী উল্লাপাড়া উপজেলায় অবস্থিত একটি ইউনিয়ন। এটি উপজেলার সবচেয়ে পূর্বে অবস্থিত। এর দক্ষিণে সলপ ইউনিয়ন। দক্ষিণ পশ্চিমে উল্লাপাড়া পৌরসভা, পশ্চিমে উল্লাপাড়া পৌরসভা, উত্তর-পশ্চিমে বড়হর ইউনিয়ন। উত্তরে বড়হড় ইউনিয়ন ও কামারখন্দ উপজেলা। পূর্বে কামারখন্দ উপজেলার রায় দৌলতপুর, পূর্ব-দক্ষিণে রায় দৌলতপুর ইউনিয়ন ও সলপ ইউনিয়ন।   প্রশাসনিক এলাকা  এই ইউনিয়নে ১৩ টি মৌজা ও ২৫ টি গ্রাম আছে।                      1. রামকান্তপুর            :৩৯৬৬ জন ২। চরসাতবাড়ীয়া          :৫২ জন ৩। বন্যাকান্দী             :৩৪৩০ জন ৪। চরকালিগঞ্জ            :৯৮৩ জন ৫। পুর্বসাতবাড়ীয়া          :১৫১০ জন ৬। পেচরপাড়া             :১১৫০ জন ৭। চরপেরপাড়া            :১৩৯২ জন ৮। কালিগঞ্জ              :২০৩০ জন ৯। বেতবাড়ী              :২০১০ জন ১০। বেতকান্দী            :৪৮০০জন ১১। দমদমা               :২৪২০ জন ১২। চরদমদমা            :১৫২০ জন ১৩। বনবাড়ীয়া            :১৩১০ জন ১৪। রাঘবাড়ীয়া ফকির পাড়া :৩৬০ জন ১৫। সদাই                :৩১৩০ জন ১৬। মনিরপুর             :৭৫০ জন ১৭। বড়লক্ষীপুর           :১৪৭৫ জন ১৮। ছোটলক্ষীপুর          :৬৯০ জন ১৯। ভদ্রকোল             :২০১০ জন ২০। শাহিকোলা            :২৩৩০ জন ২১। শাহজাহান পুর        :২৬৬০ জন ২২।  মাটিকোড়           :৩৭০০ জন ২৩। পঞ্চকোশী            :১০৮০  জন ২৪। পাথার পাড়া            ৯০০ জন ২৫।কাজিপাড়া            :২১৮০ জন ২৬। রাঘবাড়িয়া           :৯৬০ জন   ইতিহাস   এক নজরে ১২নংপঞ্চক্রোশী পরিষদ  ১) ইউনিয়নের নাম : পঞ্চক্রোশী ইউনিয়ন পরিষদ ২) ইউনিয়ন পরিষদের আয়তন : ২৯০৯ বর্গ কিলোমিটার ৩) মোট মৌজা : ১৩টি ৪) মোট গ্রাম : ২৫টি ৫) মোট জনসংখ্যা : ৪৯,১১২জন ৬) পুরুষ  : ২৫,৭৪২জন ৭) মহিলা : ২৩,৩৭০জন ৮) মোট খানা : ৯৪৪৩টি ৯) শিক্ষারহার : ৯০% ১০) পুরুশ : ৭৫% ১১) মহিলা : ৬০% ১২) অগভীর নলকূপ বিদ্যু : ১৪২৮টি  ১৩) অগভীর নলকুপ ডিজেল: ১৪) গভীর নলকূপ বিদ্যু : ৬টি  ১৫) গভীর নণকুপ ডিজেল : ১৩৫৭ টি ১৬)শক্তিচালিত নলকুপ বিদ্যু : ৬ টি ১৭) শক্তিচালিত ডিজেল :১৮)পাওয়ার টিলার : ১৯) মারাই যন্ত্র : ২০) মোট জমি :২৯০৯ হেক্টর ২১) আবাদী জমির পরিমান : ২২৭৬ ২২)অনাবাদী জমির  পরিমাণ : ৬৩১ একর ২৩) এক ফসলি জমির পরিমাণ : ১৭০ হেক্টর ২৪) দো- ফসলি জমির পরিমাণ : ১২৮৪ হেক্টর ২৫) তিন ফসলি জমির পরিমাণ : ৮২২ হেক্টর ২৬) চার ফসলি জমির পরিমাণ : ১৪০ হেক্টর ২৭) মোট ফসলি জমির পরিমাণ : ২৮) মোট খাদ্য উৎপাদন :৯৩০১ ২৯) মোট খাদ্য চাহিদা :৮৫৪৫ ৩০) উর্দ্বত্ত খাদ্য:৭৫৬ ৩১) ভুমিহীন  চাষী  : .০৪শতক ৩২) প্রান্তিক চাষী : .০৫.৪৯ শতক ৩৩) ক্ষুদ্র চাষী : .০৫০-২.৪৯ শতক ৩৪) মাঝারী চাষী : ২.৫০ -৭.৪৯ শতক ৩৫)বড় চাষী : ৭.৫০ শতক এর ঊর্ধ্বে৩ ৬) সরকারি প্রাথমিক বিদ্যালয় : ১৬টি ৩৭) বে- সরকারি (রেজি:) বিদ্যালয় : ৬টি ৩৮) হাফিজিয়া মাদ্রাসা : ৪টি ৩৯) কমিউনিটি ক্লিনিক : ৫টি ৪০) খোয়াড় : ৪টি ৪১) মসজিদ : ৬৯টি ৪২) মন্দির : ৪টি ৪৩) ভোটার  মোট :২৫,৫৫১ জন ৪৪) পুরুষ ভোটার :১২৭০৫ জন ৪৫) মহিলা ভোটার : ১২৮৪৬ ৪৬) কবরস্থান : ১২টি ৪৭) শ্মাশন : ১টি   শিক্ষা    অর্থনীতি    উল্লেখযোগ্য ব্যক্তি শাহ আলম তালুকদার ভেলু চেয়ারম্যান ১২ নং পঞ্চক্রোশী।গ্রাম বড় লক্ষীপুর  নুরনবী সরকার মেম্বার ১২ নং পঞ্চক্রোশী-গ্রাম কাজিপাড়া  তথ্যসূত্র
এটি সুপার হাঙ্গামা, ২০২২ সালের ১ মার্চের আগে মার্ভেল এইচকিউ, প্রচারিত অনুষ্ঠানসমূহের তালিকা।   বর্তমান   অ্যানিমেটেড   আইরন ম্যান: আর্মোরড অ্যাডভেঞ্চারস  আল্টিমেট স্পাইডারম্যান  কিক বাটাউস্কি: সাবআর্বান ডেয়ারডেভিল  দ্য ডাল্টন্স  দ্য ডিপ  বাজ লাইটইয়ার অফ স্টার কমান্ড  বিগ সিটি গ্রিন্স  বোলা কামপুং  মাইলো মার্ফিস ল​  মার্ভেল ফাঙ্কো  মার্ভেল সুপার হিরো অ্যাডভেঞ্চারস  মির‍্যাকিউলাস: টেলস অফ লেডিবাগ অ্যান্ড ক্যাট নয়া  সুপা স্ট্রাইকাস  স্টার ওয়ার্স রেজিস্টেন্স   অ্যানিমে   আল্ট্রা বি  কিতেরেৎসু  পারম্যান  পোকেমন  বেইব্লেড   পূর্বে   অ্যানিমেটেড   থ্রি আমিগনটস  অর্জুন: প্রিন্স অফ বালি  অ্যাভেঞ্জার্স অ্যাসেম্বল  ইন্সপেক্টর চিঙ্গাম  ইয়ম  উপিন ও ইপিন  গাজু ভাই  গেট এইস  ওয়ে গোলু  ডাকটেলস  ফিউচার অ্যাভেঞ্জার্স  ফিনিয়েস অ্যান্ড ফার্ব  বিগ হিরো ৬: দ্য সিরিজ  বোবোইব​য়  চাচা ভাতিজা  মার্ভেল রাইজিং: সিক্রেট ওয়ারিওর্স  মাইলো মার্ফিস ল  মেক-এক্স ৪  স্টার ওয়ার্স রেবেলস  স্পাইডারম্যান'  হ্যারি ও বানি''   আরও দেখুন   ডিজনি এক্সডি ভারত  ডিজনি চ্যানেল ভারত  ডিজনি জুনিয়র ভারত  ডিজনি চ্যানেল ভারত কর্তৃক সম্প্রচারিত অনুষ্ঠানমালার তালিকা  হাঙ্গামা টিভি কর্তৃক সম্প্রচারিত অনুষ্ঠানমালার তালিকা  তথ্যসূত্র  বিষয়শ্রেণী:মার্ভেল অ্যানিমেশন বিষয়শ্রেণী:ভারত সম্পর্কিত তালিকা
thumb|মহাপজাপতি গোতমীর কোলে সিদ্ধার্থ মহাপজাপতি গোতমী (পালি: महापजापति गोतमी) বা মহাপ্রজাপতি গৌতমী (সংস্কৃত: महाप्रजापति गौतमी) বৌদ্ধ ধর্মের ইতিহাসে প্রথম নারী, যাকে বৌদ্ধ সংঘে ভিক্ষুণী হিসেবে জীবন যাপন করার অনুমতি প্রদান করা হয়। তিনি সম্পর্কে গৌতম বুদ্ধের বিমাতা ও মাসি ছিলেন।   প্রথম জীবন  মহাপজাপতি গোতমী কোলীয় গণের একজন রাজকন্যা ছিলেন। তার পিতার নাম ছিল অঞ্জন এবং মাতার নাম ছিল যশোধরা। তিনি ও তার ভগিনী মায়াদেবী'' Buddhist Goddesses of India by Miranda Shaw (Oct 16, 2006)  pages 45-46 উভয়েই তাদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।History of Buddhist Thought by E. J. Thomas (Dec 1, 2000)  pages সিদ্ধার্থ গৌতমকে জন্ম দিয়ে মায়াদেবী মৃত্যুবরণ করলে মহাপজাপতি গোতমী তাকে লালন পালন করেন। শুদ্ধোধনের ঔরসে তার গর্ভে নন্দা ও নন্দ নামক দুই সন্তানের জন্ম হয়।   পরবর্তী জীবন  সিদ্ধার্থ গৌতম বুদ্ধত্ব লাভ করার কয়েক বছর পরে তার পিতা শুদ্ধোধন মৃত্যুবরণ করেন। স্বামীর মৃত্যুর পর মহাপজাপতি গোতমী সংসারধর্ম ত্যাগের সিদ্ধান্ত নেন এবং গৌতম বুদ্ধের নিকট সংঘে যোগদানে আগ্রহ প্রকাশ করেন, কিন্তু বুদ্ধ কোন নারীকে সংঘে যোগ করার ব্যাপারে প্রস্তুত ছিলেন না। হতাশ না হয়ে মহাপজাপতি গোতমী মুণ্ডিতমস্তক হয়ে পীতবর্ণের বস্ত্র পরিধান করে শাক্য ও কোলীয় প্রজাতন্ত্রের বহুসংখ্যক নারীকে একত্র করে বুদ্ধের অনুসরণ করে পদব্রজে বৈশালী যাত্রা করেন। বৈশালীতে পুনরায় তিনি বুদ্ধের নিকট তার আবেদন জানান। এই সময় বুদ্ধের অন্যতম প্রিয় শিষ্য ও সহায়ক আনন্দ মহাপজাপতির হয়ে বুদ্ধকে সংঘে নারীদের ভিক্ষুণী হিসেবে যোগদানের অনুরোধ করেন ও অবশেষে গৌতম বুদ্ধ এই প্রস্তাবে রাজী হন কিন্তু ভিক্ষুণীদের জন্য তিনি আটটি কঠিন নিয়মাবলীর প্রচলন করেন। ধম্মপদত্থকথা অনুসারে, গোতমীর উপসম্পদা আনুষ্ঠানিক ভাবে না হওয়ায় পরবর্তীকালে ভিক্ষুণীরা তার সঙ্গে উপোসথ করতে অরাজী হন, কিন্তু গৌতম বুদ্ধ স্বয়ং তাকে নিয়মনিষ্ঠ উপসম্পদাপ্রদান করেছিলেন বলে ঘোষণা করেছিলেন। গৌতম বুদ্ধের দ্বারা ধর্মশিক্ষা লাভ করে তিনি অর্হত হন।Mahāpajāpatī Gotami: what-buddha-said.net ওয়েবসাইটে মহাপজাপতি গোতমীর জীবনী  জীবনের বাকি সময় ভিক্ষুণী হিসেবে কাটানোর পর ১২০ বছর বয়সে মহাপজাপতি গোতমী মৃত্যুবরণ করেন।Dhammadharini: Going Forth & Going Out ~ the Parinibbana of Mahapajapati Gotami - Dhammadharini    তথ্যসূত্র   বিষয়শ্রেণী:গৌতম বুদ্ধের পরিবার বিষয়শ্রেণী:অর্হত বিষয়শ্রেণী:ভারতীয় বৌদ্ধ বিষয়শ্রেণী:বৌদ্ধ সন্ন্যাসবাদ
এস্থার ডাফনা "এস্তি" গিনজবার্গ-কিজম্যান (; জন্ম: ৬ মার্চ ১৯৯০), হচ্ছেন ইসরায়েল এর একজন ফ্যাশন মডেল। তিনি টমি হিলফাইগার, বারবেরি, এফসিউকে, পল এন্ড বিয়ার এবং কাস্ত্রোর মত ব্র্যান্ডের আন্তর্জাতিক প্রচারাভিযানে মডেলিং করেছেন। ২০০৯, ২০১০ এবং ২০১১ সালের স্পোর্টস ইলাস্ট্রেটেড সুইমসুট ইস্যু এ তিনি উপস্থিত ছিলেন। ফোর্বস ইসরায়েল এর মতে, ইসরায়েলের শীর্ষ দশটি সর্বোচ্চ দামের মডেলগুলির মধ্যে তিনি রয়েছেন, তার সাথে আরো রয়েছেন ইসরায়েলি মডেলগুলির পাশাপাশি শ্লোমিত মালকা, গাল গাদোত এবং বার রেফেলি এর মতো মডেল।הדוגמניות המרוויחות ביותר בישראל  Forbes Israel, June 2013.   প্রারম্ভিক জীবন  এস্তি গিনজবার্গ ১৯৯০ সালের ৬ মার্চ জন্মগ্রহণ করেন ও ইসরায়েল এর তেল আভিভ এর তজাহালার আশেপাশে বেড়ে ওঠেন। তার পিতা, আরিক গিনজবার্গ হচ্ছেন একজন স্থপতি এবং তার মা হচ্ছেন একজন ডাক্তার, যিনি জেরিয়াট্রিক্সে বিশেষজ্ঞ। তার দাদা মূল পরিকল্পনাকারী ও তেল আভিভ নির্মাণে জড়িত একজন প্রকৌশলী ছিলেন।אסתי גינזבורג – ווג – תכשיטים מילר Interview for Vogue Italia, 2011, YouTube."After New York, I'm not gonna buy anything for the next years"  Video: http://www.vogue.it/, 16 May 2011.http://www.jpost.com/LandedPages/PrintArticle.aspx?id=136193 এস্তি গিনজবার্গ হচ্ছেন একজন ইহুদি। তিনি উত্তর তেল আভিভের মর্যাদাকর "দ্য ওরনি ইয়েদ আলেফ হাই স্কুল" এ যোগদান করেন।  তিনি ২২ জুলাই ২০০৯ সালে ইসরায়েল প্রতিরক্ষা বাহিনীতে বাধ্যতামূলক সামরিক সেবা শুরু করেন এবং ঐ বছরের শুরুর অক্টোবরে একটি স্বতঃস্ফূর্ত বিবাহ মাধ্যমে সামরিক সেবা বিলোপের জন্য ইসরায়েলি মডেল বার রেফেলির সহকর্মী ইসরায়েলি মডেলের সমালোচনা করে শিরোনাম তৈরি করেন।Israeli models Refaeli and Ginzburg at war over IDF  The First Post."Israeli supermodels in catwalk spat over draft-dodging" The Independent সেনাবাহিনীতে যোগদানের বিষয়ে এস্তি গিনজবার্গ বলেন: "সামরিক সেবা আমার ব্যক্তিগত বিশ্বাসের অংশ।"Barbiro, Rafi. Esti Ginzburg: IDF service a must. Ynetnews, 2 October 2009. Accessed 24 November 2014. তিনি পরবর্তীকালে হিব্রু বিশ্ববিদ্যালয়ের আন্তর্জাতিক বিষয় সম্পর্ক এ অধ্যয়ন করেন।   মানবপ্রীতি  হেইম অ্যাসোসিয়েশন এর জন্য এস্তি গিনজবার্গ হচ্ছে একজন স্বেচ্ছাসেবক, যারা ইসরায়েল এ শিশুদেরকে ত্রাণ ও সহায়তা প্রদান করে যারা ক্যান্সারের সাথে লড়াই করে যাচ্ছে।   ব্যক্তিগত জীবন  ৮ জুন ২০১২ তারিখে, এস্তি গিনজবার্গ ইসরাইলের রিয়েল এস্টেট বিনিয়োগকারী আদি কিজম্যান এর সাথে বিবাহ বন্ধনে আবদ্ধ হন।Israeli supermodel Esti Ginzburg gets married. Retrieved 2012-06-22. ২০১৫ সালের ফেব্রুয়ারি মাসে, এস্তি গিনজবার্গ তাদের ছেলে রেফেল ইয়েহনাতান এর জন্ম দেয়।  ১৮ ডিসেম্বর ২০১৩ তারিখে জানা যায় যে এস্তি গিনজবার্গ এর বাবা তাকে এবং তার স্বামীকে দেওয়ার জন্য তার অর্থ পরিশোধ করতে ব্যর্থ হয়েছিলেন, যেটি তিনি একটি বাড়ি ক্রয় করতে নিয়েছিলেন। তার বিরুদ্ধে মামলা দায়েরের পর তিনি আর তার পিতার সাথে সম্পর্ক রাখেন না এবং তার ছেলেকে সাক্ষাত করতে দেননি।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:ইহুদি নারী মডেল বিষয়শ্রেণী:ইসরায়েলি চলচ্চিত্র অভিনেত্রী বিষয়শ্রেণী:ইহুদি ইসরায়েলি অভিনেত্রী
মুসলিম বিশ্বের অনেক দেশের মতো বাহরাইনে বহুবিবাহ বৈধ। যাইহোক বাহরাইন সেন্টার ফর হিউম্যান রাইটস-এর বর্তমান সময়ে বাহরাইনে নারীর অধিকারের লেখার মতে বহুবিবাহ শুধুমাত্র বাহরাইনের সংখ্যালঘু নাগরিকদের দ্বারা চর্চা করা হয়, যদিও অধিকাংশ দেশের মত নয়, শিক্ষার স্তর এবং বাসস্থানের ক্ষেত্রগুলি কার্যকর হয় না। বহুবিবাহ অনুশীলনকারী নাগরিকদের নিয়ে গঠিত পরিসংখ্যানে একটি শক্তিশালী ভূমিকা। ২০১০ থেকে ২০১৫ সালের মধ্যে বাহরাইনে বহুবিবাহের হার ছিল ৫.১৬ শতাংশ।   তথ্যসূত্র   বিষয়শ্রেণী:এশিয়ায় বহুবিবাহ বিষয়শ্রেণী:দেশ অনুযায়ী বহুবিবাহ
দ্য ডিভিশন বেল সফর ছিল ১৯৯৪ সালে ব্রিটিশ রক ব্যান্ড পিংক ফ্লয়েডের কর্তৃক তাদের দ্য ডিভিশন বেল অ্যালবামের সমর্থনে পরিবেশিত কনসার্ট সফর। সফর শুরুর দুইদিন পূর্বে এটি প্রকাশিত হয়েছিল। এটি পিংক ফ্লয়েডের চূড়ান্ত সফর হলেও, ব্যান্ডের সদস্যরা পরবর্তীতে একক সফরে প্রায়শই এর গানগুলি পরিবেশন করছেন। দ্য ডিভিশন বেল ছিল ১৯৯৪ সালের মার্চে প্রকাশিত পিংক ফ্লয়েডের চতুর্দশ স্টুডিও অ্যালবাম, যেটি প্রতিষ্ঠাতা সদস্য রজার ওয়াটার্সকে ছাড়াই রেকর্ড করা তাদের দ্বিতীয় অ্যালবাম।  ১৯৯৫ সালে, এই সফরের স্মরণে ব্যান্ডটি পাল্‌স সরাসরি (লাইভ) অ্যালবাম প্রকাশ করে।  সফরকালীন ব্যান্ড সদস্য পিংক ফ্লয়েড:  ডেভিড গিলমোর – গিটার, মূল কণ্ঠ, প্যাডেল ইস্পাত গিটার  নিক মেইসন – ড্রাম, ঘাতবাদ্য   রিচার্ড রাইট – কিবোর্ড, "টাইম" ও "কমফোর্টেবলি নাম্ব" গানে মূল কণ্ঠ, নেপথ্য কণ্ঠ  অতিরিক্ত সঙ্গীতশিল্পী:  গাই প্র্যাট – বেস, "কমফোর্টেবলি নাম্ব" ও "রান লাইক হেল" গানে মূল কণ্ঠ, নেপথ্য কণ্ঠ  জন ক্যারিন – কিবোর্ড, "কমফোর্টেবলি নাম্ব" ও "হেই ইউ" গানে মূল কণ্ঠ, নেপথ্য কণ্ঠ  গ্যারি ওয়ালিস – ঘাতবাদ্য, অতিরিক্ত ড্রাম  টিম রেনউইক – গিটার, নেপথ্য কণ্ঠ  ডিক পেরি – স্যাক্সোফোন  স্যাম ব্রাউন – নেপথ্য কণ্ঠ, "দ্য গ্রেট গিগ ইন দ্য স্কাই" গানে মূল কণ্ঠ  ক্লডিয়া ফন্টেইন – নেপথ্য কণ্ঠ, "দ্য গ্রেট গিগ ইন দ্য স্কাই" গানে মূল কণ্ঠ  দুর্গা ম্যাকব্রুম – নেপথ্য কণ্ঠ, "দ্য গ্রেট গিগ ইন দ্য স্কাই" গানে মূল কণ্ঠ  আরো দেখুন পিংক ফ্লয়েডের সরাসরি পরিবেশনা সর্বাধিক উপার্জনকারী কনসার্ট সফরের তালিকা  তথ্যসূত্র  বহিঃসংযোগ Pink Floyd Drums: The Division Bell Tour Drums  বিষয়শ্রেণী:১৯৯৪-এর কনসার্ট সফর বিষয়শ্রেণী:পিংক ফ্লয়েডের কনসার্ট সফর
মীর হাসমত আলী বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি।   কর্মজীবন  আলী এবং অন্যান্য ১৮ জন বিচারপতি হাইকোর্টের একটি রায়ের বিরুদ্ধে সুপ্রিম কোর্টে একটি আবেদন করেছিলেন যা সরকারকে হাইকোর্ট বিভাগের ১০ জন অতিরিক্ত বিচারককে জ্যেষ্ঠতার সাথে আদালতে পুনঃস্থাপন করার নির্দেশ দেয় যাদের নিয়োগ বাংলাদেশ জাতীয়তাবাদী দলের নেতৃত্বাধীন সরকার দ্বারা নিশ্চিত করা হয়নি। আওয়ামী লীগ সরকার এই ১০ জন অতিরিক্ত বিচারপতিকে আদালতে নিয়োগ দেয়। আলী এবং রায়ের বিরোধিতাকারী অন্যান্য ১৭ জন বিচারপতিকে বাংলাদেশ জাতীয়তাবাদী দল সরকার নিয়োগ করেছিল।  আলী এবং বিচারপতি শামীম হাসনাইন তথ্য অধ্যাদেশ ২০০৮ এর স্বেচ্ছা প্রকাশকে অবৈধ ঘোষণা করেন যা ২০০৮ সালের নভেম্বরে সত্য ও জবাবদিহি কমিশন গঠন করে। দুর্নীতি মামলার গতি বাড়াতে ফখরুদ্দিন আহমেদের নেতৃত্বাধীন তত্ত্বাবধায়ক সরকার ৩০ জুলাই ২০০৮ সালে সত্য ও জবাবদিহিতা কমিশন প্রতিষ্ঠা করে।   তত্ত্বাবধায়ক সরকার দুর্নীতির অভিযোগে সাবেক প্রধানমন্ত্রী শেখ হাসিনা ও খালেদা জিয়াসহ অসংখ্য রাজনীতিবিদকে গ্রেপ্তার করেছিল। বাংলাদেশ সুপ্রীম কোর্টের সাবেক বিচারপতি হাবিবুর রহমান খান, বাংলাদেশের মহা হিসাব-নিরীক্ষক ও নিয়ন্ত্রক আসিফ আলী এবং বাংলাদেশ সেনাবাহিনীর অবসরপ্রাপ্ত মেজর জেনারেল মঞ্জুর রশিদ চৌধুরীকে নিয়ে কমিশনটি গঠিত হয়েছিল।  প্রধানমন্ত্রী শেখ হাসিনা ৪৫৬ জনের নাম প্রকাশ করেছেন যারা ২০০৯ সালের এপ্রিলে কমিশনের কাছে স্বীকারোক্তি দিয়েছেন।  আলী এবং বিচারপতি শামীম হাসনাইন ২০০৯ সালের জানুয়ারিতে আওয়ামী লীগের সংসদ সদস্য এইচবিএম ইকবালকে জামিন দেন। ২০০৯ সালের জানুয়ারিতে, আলী এবং বিচারপতি শামীম হাসনাইন ঢাকা বিশ্ববিদ্যালয়ের অবৈধ বিধি ঘোষণা করেন যা মাদ্রাসা শিক্ষার্থীদের বিশ্ববিদ্যালয়ের সাতটি বিভাগে ভর্তি হতে বাধা দেয়।    তথ্যসূত্র     বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি